Vetygala
Vetygala – kaimas Anykščių rajono savivaldybės pietvakariuose, dešiniajame Šventosios krante (priešais Virintos žiotis), prie Anykščių miškų. Upės šlaite atsiveria unikali Vetygalos atodanga. Kaimas pasiekiamas kelio  120  Radiškis–Anykščiai–Rokiškis  atšaka. Senosios kaimo kapinės neveikia, yra apaugusios mišku, vienas paskutinių jose palaidotas 1945 m. žiemą stribų nukankintas Vladas Skrebūnas (1923–1945), likęs 1 paminklinis akmuo.